Папа заклікаў прасіць Бога аб ласцы насьледаваньня Хрысту, каб мы маглі слухаць Яго слова, былі гатовыя штодзённа выходзіць, як Абрагам, у кірунку сапраўднай айчыны, і такім чынам станавіцца блаславеньнем — знакам любові Бога да ўсіх Яго дзяцей. “Мы хрысьціяне зьяўляемся людзьмі, якія бласлаўляюць, якія здольныя даць блаславеньне. Гэта цудоўнае пакліканьне”, — падкрэсьліў напрыканцы сваёй катэхезы Сьвяты Айцец.